**Stefānija Gregorija Kliforda** (angļu: *Stephanie Gregory Clifford*; dzimusi kā **Stefānija A. Gregorija** (*Stephanie A. Gregory*) 1979. gada 17. martā), profesionāli pazīstama kā **Stormija Danielsa** (*Stormy Daniels*), ir amerikāņu pornoaktrise, scenāriste un režisore, kā arī bijusī striptīzdejotāja. Viņa ir ieguvusi daudzus nozares apbalvojumus un ir iemūžināta *NightMoves*, *AVN* un *XRCO* slavas zālēs.

Danielsu 2018. gadā iesaistīja tiesas prāvā ar tā laika ASV prezidentu Donaldu Trampu. Trampa advokāts Maikls Koens samaksāja 130 000 ASV dolāru, lai viņa klusētu par seksuālām attiecībām, kas, kā viņa apgalvo, viņai bijis ar Trampu 2006. gadā. Tramps noliedzis šo informāciju un apsūdzējis viņu melos.

Biogrāfija
----------

Stefānija Gregorija Kliforda piedzima 1979. gada 17. martā Batonrūžā, Luiziānā. Viņa bija vienīgais bērns ģimenē. Viņas vecāki, Šeila un Bils Gregoriji, izšķīrās, kad viņai bija četri gadi, un viņu izaudzināja māte. Stormija mācījās kādā Luiziānas štata vidusskolā, bija skolas avīzes redaktore un 4-H kluba prezidente.

17 gadu vecumā viņa sāka dejot striptīzu klubā *Baton Rouge*. Pornoaktrises skatuves vārds radies, pateicoties tam, ka viņa ir grupas *Mötley Crüe* fane, kuras basģitārists Nikijs Sikss (*Nikki Sixx*) savu 1994. gadā dzimušo meitu nosauca par Stormu. Otra skatuves vārda daļa ir saistīta ar viskiju *Jack Daniel's*, kuras vienā no reklāmām minēts, ka viņš ir "dienvidnieku iemīļots" (*a Southern favorite*). *Jack Daniel's* ražo Tenesī, bet Stormija nāk no cita dienvidu štata — Luiziānas.

Sākumā viņa filmējās tikai lesbiešu ainās studijām *Sin City* un *Wicked Pictures*. 2002. gada jūlijā viņa filmējās filmā *Heat*, kur 23 gadu vecumā pirmo reizi filmējās ar vīriešiem, un tā paša gada septembrī viņa parakstīja ekskluzīvu līgumu ar studiju *Wicked*. 2004. gadā viņa ieguva AVN balvu kā labākā zvaigzne, apsteidzot Džesiju Džeinu (*Jesse Jane*). Līdz 2006. gadam viņa bija *Wicked* galvenā aktrise. Viņa regulāri publicējas vīriešu žurnālos, tostarp *Playboy*, *Hustler*, *Penthouse*, *High Society*, *GQ*, FHM, pēdējam veidojusi rakstus. 2007. gadā viņai piešķīra *Penthouse* februāra *Pet* titulu. Piedalījusies filmā "Nevainīgs 40 gadu vecumā" un TV kanāla FX seriālā *Dirt*, kā arī saņēma ielūgumu uz 2007. gada *Grammy* balvu pasniegšanas ceremoniju.

Līdz 2014. gadam viņa ir nofilmējusies 184 pornofilmās un režisējusi 65 pornofilmas. Stormija Danielsa ir ierindojusies *Pornhub* 2018. gada populārāko zvaigžņu saraksta augšgalā. 2018. gadā šīs vietnes apmeklētāji meklēšanas pieprasījumos Stormijas Danielsas vārdu minēja 30,2 miljonus reižu.

Personīgā dzīve
---------------

Danielsa dzīvo Fornī, Teksasā.

Danielsa bija precējusies ar Petu Mainu. No 2007. līdz 2009. gadam viņa bija precējusies ar Maiklu Mosniju. Viņu arestēta 2009. gada jūlijā saistībā ar Mosnija apsūdzību par vardarbību ģimenē. 2015. gadā viņa apprecējās ar Brendonu Milleru. Danielsai ir meita Keidena Kreina. Danielsa 2018. gada jūlijā iesniedza šķiršanās pieteikumu. 2022. gadā viņa apprecējās ar pornoaktieri Baretu Bleidu.

2018. gada janvārī laikrakstā *The Wall Street Journal* publicēja rakstu, kurā teikts, ka ASV prezidentam Donaldam Trampam 2006. gadā bijušas attiecības ar Danielsu un viņš samaksājis viņai 130 000 ASV dolāru par klusēšanu.

Aktrise iesūdzēja tiesā Trampu un viņa advokātu Maiklu Koenu, kurš atbildot, apsūdzēja Danielsu melos.

Danielsai visu mūžu ir patikuši zirgi, viņa ir vairāku zirgu īpašniece un ir izcīnījusi vairākas zilās lentes jātnieku sacensībās.

2019. gadā Danielsa atklāja, ka ir biseksuāla.

Atsauces
--------

1. 1 2 3  «Pornstar Empire - Stormy Daniels Pictures, Stormy Daniels Adult Movies». *web.archive.org*. 2007-09-27. Arhivēts no oriģināla, laiks: 2007-09-27. Skatīts: 2023-04-05.
2. ↑  «Stormy Daniels interview. Adult DVD Talk».
3. ↑  «Interview with Stormy Waters. Adult DVD Empire». Arhivēts no oriģināla, laiks: 2012. gada 29. februārī. Skatīts: 2023. gada 5. aprīlī.
4. ↑  «stormy daniels - iafd.com». *web.archive.org*. 2015-09-24. Arhivēts no oriģināla, laiks: 2015-09-24. Skatīts: 2023-04-05.
5. ↑  «The 10 celebrities most searched for on Pornhub in 2018». *web.archive.org*. 2019-01-04. Arhivēts no oriģināla, laiks: 2019-01-04. Skatīts: 2023-04-05.
6. ↑  «Stormy Daniels Isn’t Backing Down | Vogue». *web.archive.org*. 2021-02-13. Arhivēts no oriģināla, laiks: 2021-02-13. Skatīts: 2023-04-05.
7. 1 2  «Stormy Daniels, Trump’s Unlikely Foe, Is ‘Not Someone to Be Underestimated’ - The New York Times». *web.archive.org*. 2018-03-25. Arhivēts no oriģināla, laiks: 2018-03-25. Skatīts: 2023-04-05.
8. ↑  Ryan Smith. «The Porn Star, the Senate Seat, and the Exploding Car». CBS News. Arhivēts no oriģināla, laiks: 2018. gada 13. maijs. Skatīts: 2018. gada 12. maijs.
9. ↑  Cauterucci, Christina (July 23, 2018). "Stormy Daniels Is Getting Divorced, Which Means Stormy Daniels Was Apparently Married". *Slate*.
10. ↑  «Stormy Daniels' husband files for divorce». Arhivēts no oriģināla, laiks: 2019. gada 9. februārī. Skatīts: 2023. gada 5. aprīlī.
11. ↑  «stormydaniels on Instagram: "When you marry your best friend, life is always going to be good….even on the days it’s hard. Thank you @barrettblade777 for giving me my dream home, life and family. (The diamonds and amazing sex are awesome, too! 💋😜)"». *Instagram* (angļu). Arhivēts no oriģināla, laiks: 2023. gada 19. marts. Skatīts: 2023-03-19.
12. ↑  David Millward. «Stormy Daniels: The porn star who could destroy Trump's 2024 election hopes». *The Telegraph*, 2023. gada 20. marts. Arhivēts no oriģināla, laiks: 2023. gada 20. marts. Skatīts: 2023. gada 20. marts.
13. ↑  Emma Brown, Frances Stead Sellers. «On eve of '60 Minutes' interview, Stormy Daniels says working in porn helped prepare her for public scrutiny». *The Washington Post*. Arhivēts no oriģināla, laiks: 2018. gada 25. marts. Skatīts: 2018. gada 25. marts.
14. ↑  Tracy E. Gilchrist. «Stormy Daniels Is Bisexual: She Confirms in Wild Twitter Thread». The Advocate, 2019. gada 17. janvāris. Arhivēts no oriģināla, laiks: 2019. gada 18. janvāris. Skatīts: 2019. gada 18. janvāris.

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 5728152684023723430007
* LCCN: no2018141350
* GND: 1169614116

 |

 |